A világ egyik legnagyobb cége tartott előadást exportfinanszírozás témában a Budapesti Corvinus Egyetemen
Február 21-én a Budapesti Corvinus Egyetemen tartott előadást a General Electric (GE) Energy Financial Services két ügyvezető igazgatója, Dario Liguti, a pénzintézeti, és Guto Davies, az ECA kapcsolatokért felelős terület vezetője.
Az egyetem és az EXIM közötti együttműködés keretében a 2017-2018. tanév tavaszi félévtől Exporttámogatás, exporthitelezés címmel indított egyetemi tantárgyat.
A GE exportfinanszírozási gyakorlatának előadásán bemutatásra kerültek az ún. pénzügyi exporthitel-ügynökségek, amelyek hazai vállalatok finanszírozásához járulnak hozzá és nemzetközi exportügyleteket bonyolítanak le.
A GE a világ vezető digitális iparvállalata, mely az ipart alapjaiban átalakító megoldások fejlesztésével és gyártásával foglalkozik. A GE exportfinanszírozási tevékenysége elsősorban az energetika, az ipar, a távközlés, és az egészségügyi berendezések területeire fókuszál.
Az Exporttámogatás, exporthitelezés címmel indított kurzuson a 2017-18. tanév tavaszi szemeszterén vehetnek részt a hallgatók, ahol az EXIM munkatársai mutatják be a kereskedelmi és országkockázatokat, a hitelezési folyamatokat, finanszírozási struktúrák kialakítását, szereplőit. A szemináriumok esettanulmányai a klasszikus vevőhitel konstrukciókat, kereskedelmi hitelbiztosításokat, a belföldi beruházási ügyleteket, projektfinanszírozási ügyleteket érintik.